
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1596 

17 Αυγούστου 2007 


ΑΠΟΦΑΣΕΙ Σ 

Αριθμ. 13381 

Έγκριση Ειδικού Κανονισμού Λειτουργίας του Τουρι¬ 
στικού Λιμένα Φαλήρου (Σ.Ε.Φ.). 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΈ.Κ 187/Α') «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ.Γ' του ν. 2160/1993 και ειδικό¬ 
τερα το άρθ.31α περί Κανονισμών Λειτουργίας Τουρι¬ 
στικών Λιμένων το οποίο προστέθηκε με τις διατάξεις 
της παρ.3 του άρθ.38 του ν. 3105/2003. 

3. Την υπ’ αριθμ. Τ/9803/5.9.2003 κοινή υπουργική από¬ 
φαση περί Γενικού Κανονισμού Λειτουργίας Τουριστικών 
Λιμένων. 

4. Τις διατάξεις του π.δ. 149/19.8.2005 (ΦΈ.Κ 211/Α') περί 
Οργανισμού του Υπουργείου Τουριστικής Ανάπτυξης. 

5. Τις διατάξεις του π.δ. 33/2006 (ΦΈ.Κ. 35/Α') «Διορι¬ 
σμός μελών της Κυβέρνησης και Υφυπουργών». 

6. Την υπ’ αριθμ. 2864/3.3.2006 (ΦΈ.Κ. 65/Γ και 79/Γ) 
κοινή απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης του Ειδικού 
Κανονισμού Λειτουργίας του Τουριστικού Λιμένα ΦΑ¬ 
ΛΗΡΟΥ (Σ.Ε.Φ.). 

7. Απόσπασμα Πρακτικού της υπ’ αριθμ. 267/12.7.2007 
συνεδρίασης του Διοικητικού Συμβουλίου της ΕΤΑ Α.Ε. 
και το υποβληθέν σχέδιο του Ειδικού Κανονισμού Λει¬ 
τουργίας του τουριστικού λιμένα Φαλήρου. 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αρθρο 1 

Πεδίο Εφαρμογής - Ορισμοί 

1.1 Ζώνη Τουριστικού Λιμένα Φαλήρου 

Η ζώνη του Τουριστικού Λιμένα (Μαρίνας) Φαλήρου, 
περιλαμβάνει τη χερσαία και θαλάσσια ζώνη, που προ¬ 
ορίζεται για την υποδοχή και ελλιμενισμό αποκλειστικά 
τουριστικών σκαφών αναψυχής (γαοίΚε) και αποτελείται 


από θαλάσσια και χερσαία ζώνη εντός της οποίας εφαρ¬ 
μόζεται ο παρών Ειδικός Κανονισμός Λειτουργίας. 

1.2 Χωροθέτηση - Φορέας Διαχείρισης του Τουριστι¬ 
κού Λιμένα 

Ο τουριστικός λιμένας Φαλήρου βρίσκεται στην πε¬ 
ριοχή του Σταδίου Ειρήνης και Φιλίας (Σ.Ε.Φ.) στο Νέο 
Φάληρο του Δήμου Πειραιά. Ο εν λόγω τουριστικός 
λιμένας χωροθετήθηκε με την παρ. 9 του άρθρου 82 
του ν. 3057/2002 (ΦΈ.Κ. 239/Α'/10.10.2002), όπως τρο¬ 
ποποιήθηκε και συμπληρώθηκε με το άρθρο 48 του 
ν. 3498/2006 (ΦΈ.Κ. 230/Α724.10.2006). Με το εδάφιο στ 
της παρ. 9 του άρθρου 82 του ν. 3057/2002, όπως τροπο¬ 
ποιήθηκε με την παρ. 5 του άρθρου 48 του ν. 3498/2006, 
η διοίκηση, διαχείριση και εκμετάλλευση του τουρι¬ 
στικού λιμένα Φαλήρου, έχει ανατεθεί στην «Εταιρεία 
Τουριστικής Ανάπτυξης Ανώνυμη Εταιρεία». 

Οι γεωγραφικές συντεταγμένες της εισόδου του του¬ 
ριστικού λιμένα όπως έχει αποτυπωθεί στο χάρτη της 
Υδρογραφικής Υπηρεσίας του Π.Ν. είναι: 

Βόρειο Πλάτος 37° 56’ και 11,73” 

Ανατολικό Μήκος 23° 39’ και 55,90”. 

1.3.'0ρια της χερσαίας και θαλάσσιας ζώνης του Του¬ 
ριστικού Λιμένα 

1.3.1 Η χερσαία ζώνη του λιμένα συνολικού εμβαδού 
22.568 τ.μ. περιγράφεται με τα στοιχεία Σ6-Σ7-Σ17-Σ18- 
Σ19-Σ20-Σ21-Σ2ί-Σ22-Σ23-Σ24-Σ24’-Σ25-Σ26-Σ27-Σ28- 
Σ29-Σ29α-Σ30-Σ30α-Σ8-Σ9-Σ10-Σ11-Σ6 στο τοπογραφικό 
διάγραμμα (Αρ. Σχεδίου 337, κλίμακας 1:1.000) της «Εται¬ 
ρείας Τουριστικής Ανάπτυξης Α.Ε», αντίγραφο του οποί¬ 
ου σε φωτοσμίκρυνση δημοσιεύθηκε στο ν. 3498/2006 
(ΦΈ.Κ. 230/Α724.10.2006). 

1.3.2 Η θαλάσσια ζώνη του τουριστικού λιμένα, περι¬ 
λαμβάνει εσωτερικό (Α) και εξωτερικό (Β) λιμένα, όπως 
αποτυπώνεται στο επισυναπτόμενο τοπογραφικό διά¬ 
γραμμα με αριθμό 337.2 της ΕΤΑ Α.Ε., το οποίο είναι 
εξαρτημένο από το σύστημα συντεταγμένων ΕΓΣΑ1987 
και οριοθετείται με τα στοιχεία Α, Σ6, Σ7,Σ18, Β, Γ, Δ, Ε, 
ΣΙ9, Σ20, Σ21, Σ2Τ, Σ21”, Σ22, Α συνολικού εμβαδού 83.485 
θαλασσίων στρεμμάτων καθώς και εξωτερικό θαλάσσιο 
χώρο που ορίζεται εκατέρωθεν από νοητό τόξο κύ¬ 
κλου που διαγράφεται με κέντρα τα άκρα της χερσαίας 
ζώνης του τουριστικού λιμένα και ακτίνα τριακοσίων 
(300) μέτρων όπως αποτυπώνεται και οριοθετείται με 

τα στοιχεία ΚΙ, Κ2, Κ3, Κ4, Κ5, Κ6, Κ7, Α, Σ22, Σ23, Σ24, 
Σ24’, Σ25’, Κΐ, Κ2, Κ3’, ΚΙ, στο ως άνω διάγραμμα. 

1.4 Οποιοσδήποτε κάνει χρήση των εγκαταστάσεων 
εντός του χώρου του τουριστικού λιμένα Φαλήρου, 
οφείλει να ακολουθεί τους κανόνες και τους όρους 
που αναφέρονταί: 

α) στον εκάστοτε Γενικό Κανονισμό Λειτουργίας Του¬ 
ριστικών Λιμένων, 

β) στον παρόντα Ειδικό Κανονισμό Λειτουργίας, 

γ) στη σχετική σύμβαση ελλιμενισμού, που υπογράφε¬ 
ται κατά τον ελλιμενισμό του σκάφους στον τουριστικό 
λιμένα. 

Αρθρο 2 

Παρεχόμενες Υπηρεσίες - Εξυπηρετήσεις 

2.1 Στον τουριστικό λιμένα Φαλήρου λειτουργούν οι 
πιο κάτω υπηρεσίες για την εξυπηρέτηση των σκαφών 
και την διευκόλυνση των πελατών - χρηστών: 

•Ύδρευση 

• Ηλεκτροδότηση 

• Τηλεφωνική Σύνδεση - Διαδίκτυο (ΙηίθΓΠθΙ) 

• Φύλαξη (εθουπίγ) 

• Δίκτυο Πυρόσβεσης 

• Συλλογή απορριμμάτων-αποβλήτων 

• Χώροι Αποθήκευσης 

• Χώροι στάθμευσης αυτοκινήτων 

• Κοινόχρηστοι χώροι υγιεινής (\Λ/.0. - δόοννβΓε) 

• Παροχή χώρου σε προβλήτα για ανέλκυση και κα¬ 
θέλκυση σκάφους 

• ΗθΙί - Ραό 

• Εφοδιασμός με καύσιμα 

2.2 Ο τουριστικός λιμένας διαθέτει αποθηκευτικούς 
χώρους, η χρήση των οποίων γίνεται μετά από συ¬ 
νεννόηση με τη Διεύθυνση του λιμένα. Γίνονται δεκτά 
προς αποθήκευση μόνο αντικείμενα που δεν αλλοιώνο¬ 
νται, κατάλληλα συσκευασμένα σε ξύλινα ή μεταλλικά 
κιβώτια ή άλλη κατάλληλη και ειδική συσκευασία, μη 
εύφλεκτα και γενικότερα υλικά που δεν είναι επικίνδυνα 
για την δημόσια υγεία και ασφάλεια. 

2.3 Εφοδιασμός με καύσιμα σκάφους ελλιμενιζόμενου 
στον τουριστικό λιμένα, μπορεί να γίνει είτε από τις 
τυχόν διαθέσιμες εγκαταστάσεις παροχής καυσίμων 
του λιμένα και από το αρμόδιο προσωπικό είτε με βυ¬ 
τιοφόρα οχήματα τα οποία θα πρέπει να διαθέτουν τις 
απαραίτητες άδειες και να τηρούν αυστηρά όλες τις 
προδιαγραφές λειτουργίας, ασφάλειας και αποφυγής 
ρύπανσης του θαλάσσιου και χερσαίου χώρου, όπως 
αυτές καθορίζονται από τους αντίστοιχους εθνικούς και 
διεθνείς κανονισμούς και πάντα σε κατάλληλο χώρο, 
που καθορίζεται από τη Διεύθυνση της Μαρίνας. 

Χερσαίες Εγκαταστάσεις 

2.4 Στη χερσαία ζώνη του τουριστικού λιμένα, υπάρ¬ 
χουν κατά το χρόνο δημοσίευσης του παρόντος όλες οι 
κτιριακές εγκαταστάσεις και τα λιμενικά έργα για την 
εξυπηρέτηση των σκαφών και των επισκεπτών-χρηστών, 
όπως αυτές εμφαίνονται στο τοπογραφικό διάγραμ¬ 
μα (Αρ. Σχεδίου 337, κλίμακας 1:1.000) της «Εταιρείας 
Τουριστικής Ανάπτυξης Α.Ε.», αντίγραφο του οποίου σε 
φωτοσμίκρυνση δημοσιεύθηκε στο ν. 3498/2006 (Φ.Ε.Κ. 
230/Α724.10.2006). 


2.5 Στις χερσαίες εγκαταστάσεις δύνανται να ανα¬ 
πτύσσονται διάφορες δραστηριότητες (εμπορικές του¬ 
ριστικές κ.λπ.) συμβατές με τη λειτουργία του τουρι¬ 
στικού λιμένα, είτε από την Διεύθυνση του λιμένα είτε 
από τρίτους υπομισθωτές στους οποίους η Διεύθυνση 
του λιμένα δύναται να υπεκμισθώνει χώρους για την 
εξάσκηση των επαγγελματικών δραστηριοτήτων τους. 

2.6 Οι υπομισθωτές των χερσαίων χώρων έχουν υπο¬ 
χρέωση να διαθέτουν όλες τις απαιτούμενες άδειες 
για την κατάλληλη λειτουργία και εκμετάλλευση του 
χώρου τους και να συμμορφώνονται απόλυτα με όλες 
τις σχετικές αγορανομικές, αστυνομικές και λοιπές δι¬ 
ατάξεις και ιδιαίτερα με αυτές που προβλέπουν την 
καθαριότητα των χώρων, την αποφυγή θορύβων, την 
ασφάλεια του κοινού, των εργαζομένων κ.λπ.. 

2.7 Οι υπομισθωτές των χερσαίων χώρων έχουν 
υποχρέωση να λαμβάνουν την προηγούμενη έγγραφη 
έγκριση της Διεύθυνσης του λιμένα για ότι αφορά στη 
μεταβολή της εξωτερικής εμφάνισης του χώρου τους 
(αλλαγή χρωμάτων, τοποθέτηση πινακίδων, διαφημιστι¬ 
κών σημάτων, σημαιών, τεντών κ.λπ.). 

Ανέλκυση - Καθέλκυση 

2.8 Απαγορεύεται η ανέλκυση ή καθέλκυση οιουδήπο- 
τε σκάφους όπως και ο καθαρισμός των υφάλων του, 
στους χερσαίους χώρους του τουριστικού λιμένα, καθώς 
και η χρήση των κεκλιμένων επιπέδων για ανέλκυση ή 
καθέλκυση σκαφών, χωρίς την άδεια της Διεύθυνσης 
του λιμένα. 

2.9 Για να πραγματοποιηθεί ανέλκυση ή καθέλκυση 
σκάφους απαιτούνται: 

α. Η συμπλήρωση σχετικής αίτησης από τον πλοιοκτή¬ 
τη, αντιπρόσωπο ή πλοίαρχο του σκάφους και η έγγρα¬ 
φη αποδοχή της Διεύθυνσης του τουριστικού λιμένα. 

β. Η εξόφληση του αντιτίμου της αντίστοιχης ενέρ¬ 
γειας. 

γ. Η ύπαρξη ασφαλιστηρίου συμβολαίου σε ισχύ. 

δ. Η προσκόμιση από τον πλοιοκτήτη, αντιπρόσωπο 
ή πλοίαρχο του σκάφους άδειας ανέλκυσης από την 
Λιμενική Αρχή. 

Εκτέλεση Εργασιών Συντήρησης Μικρής Κλίμακας 

2.10 Δεν επιτρέπονται μεγάλης κλίμακας εργασίες συ¬ 
ντήρησης και μετασκευών στα ελλιμενιζόμενα σκάφη. 

2.11 Για οποιαδήποτε εργασία επισκευής ή συντήρη¬ 
σης των σκαφών απαιτείται η προηγούμενη έγκριση 
της Διεύθυνσης του τουριστικού λιμένα και η χορήγηση 
σχετικής άδειας. 

2.12 Για την έκδοση της απαιτούμενης άδειας - έγκρι¬ 
σης στο όνομά του, ο πλοιοκτήτης υποχρεούται να υπο¬ 
βάλει γραπτή αίτηση στην οποία θα αναφέρει εκτός των 
άλλων, τη φύση, το είδος, την έκταση καθώς και τον 
χρόνο των αιτουμένων εργασιών. Επίσης υποχρεούται 
στην λήψη κάθε προβλεπόμενου μέτρου για την εκτέλε¬ 
ση οποιοσδήποτε εργασίας στο σκάφος του, σύμφωνα 
με τις ισχύουσες διατάξεις της Ελληνικής νομοθεσίας. 

2.13 Από την Διεύθυνση του λιμένα, καθορίζεται το 
ωράριο εντός του οποίου επιτρέπονται οι εργασίες κα¬ 
θημερινής καθαριότητας και μικροεπισκευών των σκα¬ 
φών καθώς και η φόρτιση των συσσωρευτών τους. 

Χώρος Στάθμευσης Αυτοκινήτων 

2.14 Η στάθμευση αυτοκινήτων και εν γένει τροχοφό¬ 
ρων οχημάτων επιτρέπεται μόνο εντός των χώρων που 

έχουν ειδικά διαμορφωθεί για το σκοπό αυτό. Στους 
οδηγούς των αυτοκινήτων τα οποία σταθμεύουν εκτός 
του καθορισμένου κατά τα ανωτέρω χώρου στάθμευσης 
αυτοκινήτων ή δεν συμμορφώνονται προς τα σήματα 
κίνησης και τις εντολές του προσωπικού των αρμοδίων 
οργάνων του φορέα διαχείρισης του τουριστικού λιμένα 
και επιβάλλονται οι προβλεπόμενες από τις κείμενες 
διατάξεις κυρώσεις. 

2.15 Η Διεύθυνση του τουριστικού λιμένα δύναται να 
μην επιτρέπει την είσοδο ή στάθμευση ή κυκλοφορία 
εντός του τουριστικού λιμένα, τροχοφόρων (ιδίως δε 
φορτηγών, βυτιοφόρων κ.λπ.), αν κρίνει ότι διαταράσ- 
σεται η τάξη, η ασφάλεια και η ομαλή λειτουργία του. 
Επίσης η Διεύθυνση του τουριστικού λιμένα μπορεί να 
μην επιτρέπει την είσοδο στον τουριστικό λιμένα οχη¬ 
μάτων, όταν είναι πλήρεις οι χώροι στάθμευσης. 

2.16 Δεν επιτρέπεται η παραμονή σκαφών ή τρέιλερ 
σε χερσαίους χώρους του τουριστικού λιμένα χωρίς 
την άδεια της Διεύθυνσης του λιμένα. Φορτηγά, τρο¬ 
χόσπιτα ως και λοιπά τροχοφόρα επαγγελματικής ή 
δημοσίας χρήσεως δεν επιτρέπεται να παραμένουν εις 
τα κρηπιδώματα και λοιπούς χώρους του τουριστικού 
λιμένα πέραν του απολύτως αναγκαίου χρόνου, προς 
από-επιβίβαση επιβατών ή φορτοεκφόρτωση εφοδίων 
και αποσκευών. 

2.17 Η Διεύθυνση του τουριστικού λιμένα διατηρεί το 
δικαίωμα μετακίνησης / απομάκρυνσης σταθμευμένου 
οχήματος όταν επηρεάζεται η ασφαλής και ομαλή λει¬ 
τουργία του λιμένα, μη φέρουσα ευθύνη για τυχόν ζημία 
που θα προκληθεί κατά τη μεταφορά του. 

Άρθρο 3 

Φορέας Διαχείρισης - Διοίκηση - 
Οργάνωση του Τουριστικού Λιμένα 

3.1 Φορέας Διαχείρισης του Τουριστικού Λιμένα Φαλή¬ 
ρου (Μαρίνα Φαλήρου) είναι κατά το χρόνο δημοσίευσης 
του παρόντος η «Εταιρία Τουριστικής Ανάπτυξης Ανώνυ¬ 
μη Εταιρεία» σύμφωνα με το άρθρο 82 του ν. 3057/2002, 
όπως τροποποιήθηκε με την παρ. 5 του άρθρου 48 του 
ν. 3498/2006 (Φ.Ε.Κ. 230/Α724.10.2006). 

3.2. Η Διοίκηση του τουριστικού λιμένα ασκείται από 
την Γενική Διεύθυνση και τα ακόλουθα Τμήματα: 

Λ. Τμήμα Διαχείρισης Λιμένα 

Β. Τμήμα Οικονομικής Εκμετάλλευσης 

Γ. Τμήμα Τεχνικής Υποστήριξης 

3.3 Η Διεύθυνση έχει όλες τις αρμοδιότητες διοίκη¬ 
σης και εποπτείας του τουριστικού λιμένα όπως αυτές 
καθορίζονται με γενικές ή ειδικές αποφάσεις του Διοι¬ 
κητικού Συμβουλίου. 

3.4 Το Τμήμα Διαχείρισης είναι αρμόδιο ιδίως για: 

α. Την παραχώρηση δικαιώματος ελλιμενισμού σε σκά¬ 
φη και εν γένει για κάθε θέμα που έχει σχέση με τον 
θαλάσσιο χώρο, τα κρηπιδώματα και τις προβλήτες του 
τουριστικού λιμένα. 

β. Την παραχώρηση και εκμίσθωση τμημάτων της χερ¬ 
σαίας ζώνης του τουριστικού λιμένα. 

γ. Την παροχή βοήθειας κατά τον είσπλου, έκπλου 
και παραμονή των ελλιμενιζομένων σκαφών στον θα¬ 
λάσσιο χώρο του τουριστικού λιμένα και την εν γένει 
συνδρομή και εξυπηρέτηση αυτών καθόλη τη διάρκεια 
του ελλιμενισμού τους. 


δ. Κάθε θέμα που αφορά στην ασφάλεια, ευταξία, 
καθαριότητα και προστασία τόσο της θαλάσσιας όσο 
και της χερσαίας ζώνης του τουριστικού λιμένα. 

3.5 Το Τμήμα Οικονομικής Εκμετάλλευσης είναι αρμόδιο 
ιδίως για την εν γένει οικονομική διαχείριση του τουριστι¬ 
κού λιμένα, τη λογιστική απεικόνιση των πράξεων όπως 
τη τήρηση βιβλίων και στοιχείων, έκδοση τιμολογίων και 
άλλων παραστατικών, είσπραξη δικαιωμάτων και κατα¬ 
βολή πληρωμών. Επίσης είναι αρμόδιο για θέματα που 
αφορούν στις σχέσεις του προσωπικού με τον φορέα δια¬ 
χείρισης, τους εν γένει ασφαλιστικούς οργανισμούς, τους 
λοιπούς φορείς του Δημοσίου καθώς και οργανισμούς, 
όπως π.χ. τους Οργανισμούς Τοπικής Αυτοδιοίκησης. 

3.7 Το Τμήμα Τεχνικής Υποστήριξης είναι αρμόδιο 
ιδίως για θέματα που αφορούν εργασίες συντήρησης 
και επισκευής τόσο των κτιριακών και ηλεκτρομηχανο- 
λογικών (Η/Μ) εγκαταστάσεων και μηχανημάτων του 
τουριστικού λιμένα όσο και των εν γένει παροχών και 
συνδέσεων αυτού. 

3.8 Κατά το χρόνο δημοσίευσης του παρόντος η Δι¬ 
εύθυνση του τουριστικού λιμένα διαθέτει δέκα έξι (16) 
άτομα, από τα οποία δέκα (10) στο Τμήμα Διαχείρισης, 
ένα (1) στο Τμήμα Οικονομικής Εκμετάλλευσης και πέντε 
(5) στο Τμήμα Τεχνικής Υποστήριξης. Το προσωπικό 
του τουριστικού λιμένα, είναι κατάλληλο, εξειδικευμένο 
και επαρκές ανάλογα με τις ιδιαίτερες συνθήκες του 
τουριστικού λιμένα, ώστε να εξασφαλίζεται η ομαλή 
λειτουργία αυτού και η εξυπηρέτηση των χρηστών του 
λιμένα καθόλο το 24ωρο. Ο αριθμός των απασχολου- 
μένων αυξομειούται αναλόγως των εποχιακών ή άλλων 
αναγκών του τουριστικού λιμένα. 

3.9 Ο φορέας διαχείρισης του τουριστικού λιμένα 
δύναται να αναθέτει με απόφαση του Διοικητικού του 
Συμβουλίου, σύμφωνα με τις ισχύουσες διατάξεις, σε 
εξωτερικούς εξειδικευμένους συνεργάτες την εκτέλεση 
υπηρεσιών και λειτουργιών του τουριστικού λιμένα (εν 
άλω ή εν μέρει) όπως ενδεικτικώς τη φύλαξη, καθαρισμό, 
συντήρηση ηλεκτρολογικών και κτιριακών εγκαταστά¬ 
σεων ή και κάθε άλλη υπηρεσία. 

Συντήρηση του τουριστικού λιμένα 

3.10 Διεύθυνση του τουριστικού λιμένα μεριμνά για την 
τακτική και έκτακτη συντήρηση των εγκαταστάσεων 
του λιμένα. Όλες οι εργασίες συντήρησης και επισκευής 
εκτελούνται σύμφωνα με τους κανόνες της επιστήμης 
και της τέχνης και κατά τρόπο που ελαχιστοποιεί την 
ενόχληση των χρηστών του λιμένα. 

3.11 Με την επιφύλαξη των διατάξεων του άρθρου 
6 της υπ’ αριθμ. Τ/9803/16.9.2003 (Φ.Ε.Κ. 1323/Β') κοι¬ 
νής υπουργικής απόφασης περί Γενικού Κανονισμού 
Λειτουργίας Τουριστικών Λιμένων, η Διεύθυνση του 
τουριστικού λιμένα μεριμνά για την κατά το δυνατόν 
συντομότερη αποκατάσταση βλαβών ή δυσλειτουργιών 
των εγκαταστάσεων και του εξοπλισμού του λιμένα. 

Αρθρο 4 

Μεγέθη, αριθμός και Κατηγορίες 
ελλιμενιζομένων σκαφών 

4.1 Δυνατότητα ελλιμενισμού και χρήσης των εγκα¬ 
ταστάσεων του τουριστικού λιμένα έχουν μόνο σκάφη 
αναψυχής επαγγελματικά ή ιδιωτικά μήκους έως και 
130 μέτρων. 

4.2 Ο Τουριστικός Λιμένας διαθέτει χώρο για ελλιμενι- 
σμό και πρόσδεση κατά μέγιστο αριθμό 270 σκαφών, σε 
ανάλογες θέσεις στους προβλήτες και κρηπιδώματα, τα 
οποία ενδεικτικά δύναται να κατανεμηθούν ως εξής: 


ΚΑΤΗΓΟΡΙΑ 

ΜΗΚΟΣ ΣΚΑΦΩΝ 

ΑΡΙΘΜΟΣ ΣΚΑΦΩΝ 

Α 

Μέχρι 09 Μέτρα 

92 

Β 

10-15 Μ. 

122 

Γ 

16-25 Μ. 

40 

Δ 

26 -130 Μ. 

16 


Η Διεύθυνση του τουριστικού λιμένα διατηρεί το δι¬ 
καίωμα αυξομείωσης του αριθμού των ελλιμενιζομένων 
σκαφών με ανάλογη κατανομή των θέσεων ανά κατη¬ 
γορία, προκειμένου να καλύψει τις εκάστοτε ανάγκες 
ελλιμενισμού σκαφών ανά εποχή του έτους. 

4.3 Ο τρόπος διάθεσης των θέσεων ελλιμενισμού 
ανήκει αποκλειστικά στον φορέα διαχείρισης του του¬ 
ριστικού λιμένα. 

Άρθρο 5 

Ταχύτητα - Χώροι Ελλιμενισμού Σκαφών 

5.1 Τα σκάφη που εισέρχονται ή εξέρχονται του του¬ 
ριστικού λιμένα οφείλουν: 

• Να πλέουν ήρεμα εφόσον οι καιρικές συνθήκες και 
οι ιδιότητες χειρισμών του σκάφους το επιτρέπουν, 

• Να πλέουν χωρίς να δημιουργούν απόνερα που θα 
ενοχλούν τα άλλα σκάφη του τουριστικού λιμένα, 

• Να μην υπερβαίνουν μέσα στη θαλάσσια ζώνη του 
τουριστικού λιμένα την ταχύτητα των 5 (πέντε) κόμ¬ 
βων, 

• Να μην επιδίδονται σε αγώνες με άλλα σκάφη στο 
θαλάσσιο χώρο του τουριστικού λιμένα, 

• Να τηρούν τις διατάξεις του Διεθνούς Κανονισμού 
Αποφυγής Συγκρούσεων. 

• Σε κάθε περίπτωση, να μην παρεμποδίζουν τους 
δίαυλους πλεύσης και κυκλοφορίας των σκαφών προς 
ή από τα αγκυροβόλια τους και να μην προσπερνούν 
οποιοδήποτε άλλο σκάφος μέσα στο δίαυλο της εισό¬ 
δου του τουριστικού λιμένα, 

• Να μην πλέουν κάθετα, προς το νοητό άξονα της 
εισόδου του τουριστικού λιμένα ή και τους διαύλους 
προσέγγισης προς τον λιμένα καθώς επίσης να μην 
αγκυροβολούν ή παραμένουν στην είσοδο του λιμέ¬ 
να όσο και σε απόσταση μικρότερη από 300 μέτρα 
περιμετρικά από το ακρότατο όριο προς την ανοιχτή 
θάλασσα των λιμενικών εγκαταστάσεων του τουριστι¬ 
κού λιμένα 

5.2 Σε όλες τις περιπτώσεις, τα σκάφη προσδένουν σε 
ασφαλή σημεία και σε θέσεις που τους υποδεικνύονται 
από τα αρμόδια όργανα του τουριστικού λιμένα. Δεν 
επιτρέπεται η κατάληψη κατά βούληση οποιοσδήποτε 
θέσης ελλιμενισμού, άλλως αυτή θεωρείται αυθαίρε¬ 
τη. 

Άρθρο 6 

Δικαίωμα Ελλιμενισμού - 
Διάθεση θέσεων Ελλιμενισμού 

6.1 Δικαίωμα ελλιμενισμού και χρήσης των εγκατα¬ 
στάσεων του τουριστικού λιμένα έχουν αποκλειστικά 


μόνο σκάφη αναψυχής με μεταφορική ικανότητα μέ¬ 
χρι 49 επιβάτες (πέραν των μελών του πληρώματος), 
ανεξαρτήτως εγγραφής τους σε ελληνικό ή αλλοδαπό 
νηολόγιο ή λεμβολόγιο. 

6.2 Ο Κύριος ή / Πελάτης - χρήστης δεν αποκτά κανένα 
δικαίωμα κυριότητας, νομής ή κατοχής στη συγκεκριμέ¬ 
νη θέση ελλιμενισμού του σκάφους, ούτε δικαιούται να 
παραχωρεί έστω και προσωρινά τη χρήση της ή να την 
εκμεταλλεύεται έναντι τρίτων, με ή χωρίς αντάλλαγμα. 
Το δικαίωμα ελλιμενισμού δεν είναι προσωπικό αλλά 
αφορά αποκλειστικά και μόνο το συγκεκριμένο σκάφος 
για το οποίο ζητείται ο ελλιμενισμός. Ο Πελάτης δεν 
έχει δικαίωμα να ελλιμενίζει στην ίδια θέση περισσό¬ 
τερα του ενός σκάφη, των οποίων έχει την κυριότητα, 
νομή, κατοχή ή χρήση καθ’ οιονδήποτε τρόπο. 

6.3 Τα χαρακτηριστικά των σκαφών, τα στοιχεία ιδι¬ 
οκτησίας, η ναυτασφάλιση και το αξιόπλοο, αποδει- 
κνύονται από τα ισχύοντα πρωτότυπα ναυτιλιακά έγ¬ 
γραφα του σκάφους, τα οποία ο Πελάτης υποχρεούται 
να επιδεικνύει τόσο κατά την άφιξη του σκάφους στον 
τουριστικό λιμένα, όσο και σε κάθε ζήτηση από την 
Διεύθυνση της Μαρίνας. 

6.4 Το δικαίωμα ελλιμενισμού σκάφους στον τουρι¬ 
στικό λιμένα είναι πάντα ορισμένου χρόνου. Αποκτάται 
μόνο μετά από την έγγραφη και ανεπιφύλακτη αποδοχή 
των όρων της σύμβασης - αίτησης ελλιμενισμού και του 
παρόντος Κανονισμού από τον Πελάτη, καθώς και την 
υπογραφή της σχετικής σύμβασης - αίτησης ελλιμενι- 
σμού, η οποία αποτελεί συστατικό τύπο. 

6.5 Ειδικά για τα διερχόμενα σκάφη, στην έννοια των 
οποίων εμπίπτουν εκείνα που ελλιμενίζονται για χρονικό 
διάστημα μικρότερο ή ίσο των ενενήντα συνεχόμενων 
(90) ημερών, η σύμβαση ελλιμενισμού δεν μπορεί να μετα¬ 
τραπεί σε σύμβαση μεγαλύτερης χρονικής διάρκειας. 

6.6 Η ανανέωση της σύμβασης δύναται να είναι μικρό¬ 
τερη ή μεγαλύτερη της αρχικής. Η σιωπηρά ανανέω¬ 
ση δεν επιτρέπεται και τυχόν παραμονή του σκάφους 
μετά τη λήξη της σύμβασης ελλιμενισμού δεν θεωρείται 
ανανέωση. 

6.7 Κάθε σύμβαση ελλιμενισμού λύεται αυτόματα με 
την πάροδο του χρόνο για τον οποίο συμφωνήθηκε, 
εκτός αν προβλέπεται διαφορετικά στη σύμβαση ελ- 
λιμενισμού Πριν την πάροδο του συμβατικού χρόνου, 
η σύμβαση λύεται, με καταγγελία εκ μέρους της Διεύ¬ 
θυνσης του τουριστικού λιμένα σε βάρος του Πελάτη- 
χρήστη, σε κάθε περίπτωση παράβασης οποιουδήποτε 
όρου της σύμβασης ελλιμενισμού, ή / και του Ειδικού 
Κανονισμού Λειτουργίας του τουριστικού λιμένα Φαλή¬ 
ρου, ή / και του Γενικού Κανονισμού Λειτουργίας Του¬ 
ριστικών Λιμένων και κοινοποιείται κατά περίπτωση 
προς την οικεία Λιμενική Αρχή για να λάβει γνώση και 
να επιβάλει τυχόν κυρώσεις που προβλέπονται από τις 
κείμενες διατάξεις. 

6.8 Επίσης, η σύμβαση ελλιμενισμού λύεται με καταγ¬ 
γελία του Πελάτη - χρήστη μόνο εγγράφως και σύμ¬ 
φωνα με τις διατάξεις περί μισθώσεως πράγματος. Η 
καταγγελία αυτή παράγει έννομα αποτελέσματα μόνο 
από τη νόμιμη επίδοση της, προς την Διεύθυνση του 
τουριστικού λιμένα. Στην περίπτωση αυτή ο πελάτης θα 
πρέπει να εξοφλήσει όλες τις τυχόν οφειλές του προς 
τον φορέα διαχείρισης του τουριστικού λιμένα. 

6.9 Ο Πελάτης οφείλει να ενημερώσει εγγράφως την 
Διεύθυνση του τουριστικού λιμένα για την πρόθεση του 
να παραμείνει ή όχι το σκάφος στις εγκαταστάσεις του 
τουριστικού λιμένα, τουλάχιστον 30 ήμερες πριν από 
τη λήξη του συμβατικού χρόνου ελλιμενισμού του. Σε 
κάθε περίπτωση η Διεύθυνση του τουριστικού λιμένα 
διατηρεί κάθε δικαίωμα αναφορικά με την αποδοχή ή 
μη της σχετικής αιτήσεως παράτασης. Τυχόν παραμονή 
του σκάφους, μετά τη λήξη της σύμβασης ελλιμενισμού, 
ακόμα και χωρίς την εναντίωση της Διεύθυνσης του 
τουριστικού λιμένα, κατ’ ουδένα τρόπο δύναται να θε¬ 
μελιώσει παράταση του δικαιώματος ελλιμενισμού. 

6.10 Τα αρμόδια όργανα της Διεύθυνσης του τουριστι¬ 
κού λιμένα, διατηρούν το δικαίωμα να ικανοποιήσουν ή 
μη το αίτημα κάθε ενδιαφερομένου για τον ελλιμενισμό 
σκάφους στον τουριστικό λιμένα και έχουν το αποκλει¬ 
στικό δικαίωμα να καθορίσουν την κατάλληλη για τις 
διαστάσεις, τον τύπο και τον προορισμό του σκάφους 
θέση πρόσδεσης στον λιμένα. 

6.11 Η υποχρέωση παροχής θέσης ελλιμενισμού συμ¬ 
βαλλόμενου σκάφους εξαντλείται με την παροχή, από τη 
Διεύθυνση του τουριστικού λιμένα, οποιοσδήποτε θέσης 
κατάλληλης για την πρόσδεση / ελλιμενισμό του συγκε¬ 
κριμένου σκάφους εντός του τουριστικού λιμένα. 

6.12 Η κατάληψη από τα σκάφη οποιοσδήποτε θέσης, 
άλλης από αυτήν που έχει υποδειχθεί από τα αρμόδια 
όργανα του τουριστικού λιμένα, θεωρείται αυθαίρετη 
και απαγορεύεται. 

6.13 Στην περίπτωση που δεν υπάρχει στον τουριστι¬ 
κό λιμένα διαθέσιμος χώρος ελλιμενισμού, τα σκάφη 
δύνανται να προσδέσουν στα υποδεικνυόμενα από τα 
αρμόδια όργανα του τουριστικού λιμένα πλωτά αγκυ¬ 
ροβόλια - θέσεις, εφόσον αυτές υπάρχουν ή να μεθορ¬ 
μίσουν εκτός του κυρίως λιμένα. 

6.14 Σε περίπτωση κατά την οποία σκάφος απουσιάζει 
από τη θέση του, η θέση αυτή δύναται να διατίθεται 
για προσωρινό ελλιμενισμό διερχόμενου σκάφους από 
την Διεύθυνση του τουριστικού λιμένα. Το σκάφος αυτό 
υποχρεούται να αποχωρήσει εγκαίρως και σε κάθε πε¬ 
ρίπτωση πριν την επιστροφή του σκάφους που απου¬ 
σιάζει. 

6.15 Η Διεύθυνση του τουριστικού λιμένα διατηρεί κάθε 
δικαίωμα να αρνηθεί τον ελλιμενισμό, καθώς και να 
διακόψει τον υπάρχοντα ελλιμενισμό σκάφους, καταγ¬ 
γέλλοντας τη σύμβαση ελλιμενισμού με υπαιτιότητα του 
κυρίου ή πλοιοκτήτη ή νομίμου εκπροσώπου αυτού, ιδί¬ 
ως δε εφόσον το συγκεκριμένο σκάφος δεν είναι αξιό- 
πλοο, ή βρίσκεται σε ακινησία για συνεχόμενο διάστημα 
πέραν των δώδεκα (12) μηνών ή εφόσον πρόκειται για 
ιστιοφόρο, δεν διαθέτει βοηθητικό κινητήρα πρόωσης, 
ή είναι ανασφάλιστο, ή έχει μεταφορική ικανότητα άνω 
των σαράντα εννέα (49) επιβατών (πέραν των μελών 
του πληρώματος), ή δεν διαθέτει πλήρη και σε ισχύ 
πιστοποιητικά της σημαίας νηολόγησης αυτού, καθώς 
και σε κάθε άλλη περίπτωση που προβλέπεται στον 
Γενικό και Ειδικό Κανονισμό Λειτουργίας του λιμένα, 
στην σύμβαση ελλιμενισμού και σε κάθε άλλη γενική ή 
ειδική διάταξη νόμου. 

6.16 Για εξυπηρέτηση της εύρυθμης λειτουργίας του 
τουριστικού λιμένα, οι Πελάτες - χρήστες ή οι πλοιο¬ 
κτήτες, πλοίαρχοι ή νόμιμοι εκπρόσωποι των σκαφών 


οφείλουν να ενημερώνουν εγκαίρως και σε εύλογο χρο¬ 
νικό διάστημα τη Διεύθυνση της Μαρίνας για τον επι¬ 
κείμενο απόπλου του σκάφους τους, γνωστοποιώντας 
ταυτόχρονα και την προβλεπόμενη ημέρα επιστροφής 
τους στον τουριστικό λιμένα και πάντως σε χρονικό 
διάστημα όχι λιγότερο των 48 ωρών προ του κατάπλου 
του σκάφους. Οι τυχόν ημέρες απουσίας σκάφους από 
τον τουριστικό λιμένα συνυπολογίζονται κανονικά στη 
χρέωση του συμβατικού χρόνου ελλιμενισμού αυτού. 

6.17 Σε περίπτωση οριστικής αναχώρησης σκάφους 
από το λιμένα, οι Πελάτες ή οι πλοιοκτήτες, πλοίαρχοι 
ή νόμιμοι εκπρόσωποι των σκαφών, υποχρεούνται να 
ενημερώσουν έγκαιρα, τη Διεύθυνση για την ημερομηνία 
αναχώρησης και να δηλώσουν εγγράφως ότι δεν επιθυ¬ 
μούν πλέον να ελλιμενίζονται στον τουριστικό λιμένα. 

Άρθρο 7 

Σύστημα Αγκυροβολιάς 

Διαδικασίες Προσέγγισης - Παραμονής - Απόπλου 

7.1 Τα Σκάφη που ελλιμενίζονται και κινούνται στη 
θαλάσσια ζώνη του Τουριστικού Λιμένα (Μαρίνα) Φαλή¬ 
ρου οφείλουν να τηρούν τις ισχύουσες διατάξεις περί 
ασφαλούς ναυσιπλοΐας, τις διατάξεις του Γ ενικού Κανο¬ 
νισμού Λιμένα, που ρυθμίζει θέματα απόπλου, κατάπλου, 
αγκυροβολιάς, πρυμνοδέτησης ή πλαγιοδέτησης καθώς 
και τις διατάξεις του Γ ενικού Κανονισμού Λειτουργίας 
Τουριστικών Λιμένων και του παρόντος Ειδικού Κανονι¬ 
σμού που ρυθμίζουν ειδικότερα τα θέματα αυτά. 

7.2 Τα αρμόδια όργανα του τουριστικού λιμένα, έχουν 
το δικαίωμα να επιθεωρούν τον τρόπο προσδέσεως του 
σκάφους ή άλλους χειρισμούς αυτού και δύνανται να 
προβαίνουν σε υποδείξεις ή να λαμβάνουν μέτρα που 
αφορούν στην ασφαλή πρόσδεση, διακίνηση, προσέγ¬ 
γιση του σκάφους και γενικά στην εύρυθμη λειτουργία 
του τουριστικού λιμένα, καταλογίζοντας στον ιδιοκτήτη 
τα τυχόν δημιουργούμενα έξοδα. 

7.3 Οι Πελάτες - χρήστες φέρουν την αποκλειστική 
ευθύνη για την ασφαλή πρόσδεση των σκαφών τους 
και πρέπει να φροντίζουν ώστε τα σκάφη τους να είναι 
πάντοτε σωστά δεμένα στη θέση τους. Ο πλοιοκτήτης, 
νόμιμος εκπρόσωπος ή πλοίαρχος είναι αποκλειστικά 
υπεύθυνος για τους χειρισμούς που ενεργεί εντός του 
θαλασσίου χώρου του τουριστικού λιμένα, ευθυνόμενος 
ακόμα και για ελαφρά αμέλεια. 

7.4 Οι Πελάτες υποχρεούνται να διαθέτουν όλον τον 
εξοπλισμό (ρεμέτζα - σχοινιά - αλυσίδες - κλειδιά και 
παραβλήματα) που είναι απαραίτητος για την ασφαλή 
αγκυροβολιά και πρόσδεση και οφείλουν να ελέγχουν 
την καλή κατάσταση του εξοπλισμού πρόσδεσης και να 
προβαίνουν σε περίπτωση φθοράς σε αντικατάσταση 
αυτού, ευθυνόμενοι για κάθε ζημία, βλάβη ή απώλεια 
λόγω της μη τήρησης των ως άνω κανόνων. Σε κάθε 
περίπτωση η Διεύθυνση του τουριστικού λιμένα μπορεί 
να προβαίνει σε έλεγχο και αντικατάσταση του εξοπλι¬ 
σμού πρόσδεσης με έξοδα του Πελάτη. 

7.5 Η παρουσία της λέμβου υπηρεσίας καθώς και οι 
υποδείξεις των αρμοδίων οργάνων του τουριστικού λι¬ 
μένα δεν απαλλάσσουν τον κυβερνήτη του σκάφους από 
την ευθύνη του, τόσο για τους χειρισμούς του σκάφους 
εντός του τουριστικού λιμένα, όσο και για την πρόσδεση 
επί του αγκυροβολιού. 

7.6 Η πρόσδεση του σκάφους σε συγκεκριμένη θέση 
του τουριστικού λιμένα δεν δημιουργεί δικαίωμα στο 
σκάφος ή στον πλοιοκτήτη ή νόμιμο εκπρόσωπο αυ¬ 
τού για την διατήρηση του σκάφους στη θέση αυτή. Η 
Διεύθυνση του τουριστικού λιμένα δύναται να αλλάζει 
τις θέσεις αγκυροβολιάς και παραμονής του σκάφους 
σύμφωνα με τις εκάστοτε ανάγκες και στο πλαίσιο της 
εύρυθμης λειτουργίας του τουριστικού λιμένα. 

7.7 Οι πλοιοκτήτες ή πλοίαρχοι των σκαφών που κα¬ 
ταπλέουν στη θαλάσσια ζώνη του τουριστικού λιμένα, 
οφείλουν να γνωστοποιούν με κάθε πρόσφορο μέσο στα 
αρμόδια όργανα του λιμένα τα χαρακτηριστικά στοιχεία 
του σκάφους τους για την αναγνώριση αυτού από το 
προσωπικό του λιμένα και να αναμένουν οδηγίες για την 
άδεια εισόδου στα αγκυροβόλια - θέσεις του λιμένα. 

7.8 Με την άδεια εισόδου, όλα τα σκάφη που εισέρ¬ 
χονται στην θαλάσσια ζώνη του τουριστικού λιμένα, 
οδηγούνται στην ανάλογη θέση είτε με την παρουσία ή 
βοήθεια της λέμβου υπηρεσίας, είτε λαμβάνοντας οδη¬ 
γίες από τον σταθμό λ/ΗΡ του λιμένα είτε με κατάλλη¬ 
λες οδηγίες του αρμόδιου προσωπικού του τουριστικού 
λιμένα από ξηράς. 

7.9 Αμέσως μετά τον κατάπλου οι πλοιοκτήτες / πλοί¬ 
αρχοι / κυβερνήτες των εισπλεόντων στον τουριστικό 
λιμένα σκαφών οφείλουν: 

α) να συμπληρώσουν τα παραδιδόμενα σε αυτούς 
έντυπα ελλιμενισμού και να υπογράψουν την αντίστοιχη 
Σύμβαση Ελλιμενισμού, 

β) να επιδεικνύουν όλα τα προβλεπόμενα από τις κεί¬ 
μενες διατάξεις πρωτότυπα ναυτιλιακά έγγραφα του 
σκάφους (ιδίως δε πιστοποιητικά αξιοπλοοίας, έγγραφο 
εθνικότητας, ασφαλιστήριο συμβόλαιο, πιστοποιητικό 
καταμέτρησης κ.λπ.), καθώς και κάθε άλλο έγγραφο για 
την νομιμοποίηση της πλοιοκτήτριας και του νομίμου 
εκπροσώπου αυτής, χορηγώντας αντίγραφα αυτών στη 
Διεύθυνση του τουριστικού λιμένα, 

γ) να ενημερώνουν τη Διεύθυνση του λιμένα για τυχόν 
ανάγκες παράδοσης αποβλήτων, 

δ) να ενημερώνουν την Διεύθυνση του τουριστικού 
λιμένα για τυχόν προβλήματα, βλάβες ή ζημιές που έχει 
το σκάφος. 

7.10 Ο κύριος ή πλοίαρχος ή νόμιμος εκπρόσωπος 
του ελλιμενιζόμενου σκάφους αποδέχονται ότι με την 
προσόρμιση του σκάφους επιτρέπεται η είσοδος σ’ αυτό 
του αρμόδιου προσωπικού του φορέα διαχείρισης του 
τουριστικού λιμένα οποτεδήποτε εντός του 24ωρου, σε 
περίπτωση κινδύνου, έκτακτης ανάγκης ή αναγκαστικής 
μεθόρμισης. 

Άρθρο 8 

Μέτρα Ασφαλείας και Προστασίας 
των Σκαφών και των Χρηστών του Λιμένα 

8.1 Ο τουριστικός λιμένας διαθέτει τα μέσα και λαμ¬ 
βάνει τα προσήκοντα προληπτικά μέτρα φύλαξης και 
προστασίας των σκαφών καθώς και των εγκαταστάσε¬ 
ων του λιμένα σύμφωνα με τις κείμενες διατάξεις καθώς 
και τα αναγκαία μέτρα για την πρόληψη, αποτροπή 
και αντιμετώπιση πυρκαγιών, έκτακτων καταστάσεων 
και ατυχημάτων μεριμνώντας για τη διάσωση ατόμων 
και υλικών αγαθών που βρίσκονται και κινούνται στη 
χερσαία και θαλάσσια ζώνη αυτού. 


8.2 Σε περίπτωση που λόγω κινδύνου ή έκτακτης ανά¬ 
γκης, διαταχθεί από την οικεία Λιμενική Αρχή ή την 
Διεύθυνση του λιμένα, επείγουσα μεθόρμιση σκάφους, ο 
κυβερνήτης αυτού, υποχρεούται να συμμορφωθεί άμεσα 
με την δοθείσα εντολή. Στην περίπτωση μη συμμόρφω¬ 
σης του κυρίου ή του κυβερνήτη του σκάφους, η Διεύ¬ 
θυνση του Λιμένα διατηρεί το δικαίωμα της μεθόρμισής 
του με έξοδα που βαρύνουν το σκάφος. 

8.3 Ο χώρος του τουριστικού λιμένα επιτηρείται σε 
24ωρη βάση από το προσωπικό του λιμένα ή/και από 
ιδιωτική εταιρεία, που πληροί τους όρους της κείμε¬ 
νης νομοθεσίας, στην οποία μπορεί να ανατεθεί το 
έργο αυτό από την Διεύθυνση του λιμένα. Η ασφάλεια 
ολόκληρης της χερσαίας έκτασης εξασφαλίζεται με 
την κατασκευή περίφραξης σε όλη την περίμετρο του 
λιμένα, την εγκατάσταση ηλεκτρονικού συστήματος επι¬ 
τήρησης και την εγκατάσταση φυλακίων στις εισόδους 
για τον έλεγχο των εισερχομένων αυτοκινήτων και πε¬ 
ζών. Για λόγους αποτελεσματικότερης επιτήρησης, τις 
βραδυνές ώρες ή κατά την διάρκεια περιόδων μειωμένης 
κίνησης, η Διεύθυνση του τουριστικού λιμένα μπορεί να 
περιορίζει τον αριθμό των εισερχομένων επισκεπτών 
στον τουριστικό λιμένα. Το σύστημα και οι διαδικασί¬ 
ες ασφάλειας βελτιώνονται και προσαρμόζονται στα 
πλαίσια των γενικότερων απαιτήσεων ασφάλειας των 
τουριστικών λιμένων (π.χ. ΙδΡδ Οοόθ). 

8.4 Γ ια την αντιμετώπιση έκτακτου περιστατικού πυρ¬ 
καγιάς, έχει εκπονηθεί Σχέδιο Έκτακτης Ανάγκης. 

8.5 Όποιος αντιλαμβάνεται συμβάν, ενέργεια ή κατά¬ 
σταση που είναι ή μπορεί να εξελιχθεί σε κίνδυνο για 
έκρηξη, πυρκαγιά ή απειλή για την ασφάλεια ανθρώ¬ 
πων, ή αιτία καταστροφής σκάφους ή εξοπλισμού, σε 
οποιοδήποτε χώρο του τουριστικού λιμένα είναι υπο¬ 
χρεωμένος: 

α. Να ειδοποιήσει αμέσως και με οποιοδήποτε τρόπο 
το Λιμεναρχείο και την Πυροσβεστική Υπηρεσία. 

β. Να αναφέρει αμέσως το γεγονός στην Διεύθυνση 
του λιμένα. 

γ. Να κάνει χρήση των συστημάτων συναγερμού που 
ο ίδιος ή ο λιμένας διαθέτει. 

δ. Να λάβει κάθε δυνατό μέτρο και να κάνει χρήση 
των πυροσβεστικών μέσων του λιμένα ή οποιουδήποτε 
σκάφους. 

8.6 Για τον αποτελεσματικότερο έλεγχο της εισό¬ 
δου τροχοφόρων στο χώρο του τουριστικού λιμένα, 
η Διεύθυνση του λιμένα μπορεί να εγκαταστήσει στις 
χερσαίες εισόδους, χειροκίνητο ή ηλεκτρονικό σύστη¬ 
μα ελεγχόμενης διέλευσης με μπάρες, το οποίο είναι 
ενεργοποιημένο καθ’ όλο το 24ωρο. 

8.7 Η σύνδεση ή διακοπή των παροχών προς τα σκάφη 
γίνεται μόνον μετά από ενημέρωση του τουριστικού 
λιμένα και μόνο από το αρμόδιο προσωπικό αυτού. 

8.8 Η πόντιση άγκυρας στο θαλάσσιο χώρο του του¬ 
ριστικού λιμένα επιτρέπεται μόνο σε περιπτώσεις έκτα¬ 
κτης ανάγκης και μετά από έγκριση της Διεύθυνσης του 
τουριστικού λιμένα. 

8.9 Δεν επιτρέπεται η χρήση βεγγαλικών, φωτοβολί¬ 
δων και άλλων πυροτεχνημάτων εντός του χερσαίου ή 
θαλασσίου χώρου του τουριστικού λιμένα. 

8.10 Δεν επιτρέπεται η εναπόθεση αντικειμένων (ρούχων, 
ποδηλάτων κ.λπ.) επί των κολονίσκων των παροχών. 

8.11 Σε περίπτωση που σκάφος βρίσκεται σε επικίνδυ¬ 
νη κατάσταση λόγω έκρηξης, φωτιάς, διαρροής κ.λπ. και 
επίκειται άμεσος κίνδυνος για την ασφάλεια των προ¬ 
σώπων, άλλων σκαφών ή των εγκαταστάσεων του λιμέ¬ 
να εφαρμόζονται οι προβλεπόμενες στους κανονισμούς 
λιμένων διατάξεις περί λήψης έκτακτων μέτρων. 

Άρθρο 9 

Υποχρεώσεις πελατών - 
χρηστών του Τουριστικού Λιμένα. 

9.1 Οι καθ’ οιονδήποτε τρόπο συναλλασσόμενοι ή κυ- 
κλοφορούντες στους χώρους (ζώνες) του τουριστικού 
λιμένα, οφείλουν να συμμορφώνονται με τις οδηγίες ή 
εντολές των αρμόδιων οργάνων και του προσωπικού 
του τουριστικού λιμένα. 

9.2 Ο ελλιμενισμός, η μίσθωση χώρων ξηράς και η 
χρήση των υπηρεσιών του λιμένα από τα σκάφη, τα 
πληρώματα αυτών ή και τρίτους χρήστες, προϋποθέτει 
την πλήρη γνώση και ανεπιφύλακτη αποδοχή όλων των 
όρων του παρόντος Κανονισμού. 

9.3 Σε περίπτωση κατά την οποία σκάφος προξενήσει 
βλάβη ή ζημία στα αγκυροβόλια καθώς και στις λοιπές 
εγκαταστάσεις του τουριστικού λιμένα (ρίΙΙαΓδ κ,λπ.) ή 
στα παρακείμενα σκάφη ο κύριος ή πλοιοκτήτης ή νόμι¬ 
μος εκπρόσωπος του σκάφους αυτού είναι υποχρεωμέ¬ 
νος στην άμεση αποκατάσταση των ζημιών αυτών. 

9.4 Ο πλοιοκτήτης ή πλοίαρχος κάθε σκάφους υπο- 
χρεούται κατά το χρόνο έναρξης του ελλιμενισμού, 
αλλά και καθ’ όλη τη διάρκεια αυτού, να διατηρεί τα 
σκάφος πάντοτε αξιόπλοο και να διαθέτει εν ισχύ ασφα¬ 
λιστήριο συμβόλαιο για ζημία που θα υποστεί αυτό 
και τα παραρτήματα του (κινητήρας, Η/Μ εξοπλισμός, 
Ηυΐ_1_ & ΜΑΟΗΙΝΕΠΥ κ.λπ.) για κάθε κίνδυνο συμπεριλαμ- 
βανομένης της πυρκαγιάς, θεομηνίας κ.λπ. καθώς και 
για κάλυψη αστικής ευθύνης για κάθε βλάβη (θάνατο, 
σωματική βλάβη κ.λπ.) συμπεριλαμβανομένης και της 
ρύπανσης ή / και ζημία έναντι τρίτων από πράξη αυτών 
ή/και των προστηθέντων αυτών. 

9.5 Ο φορέας διαχείρισης του τουριστικού λιμένα δεν 
φέρει καμία ευθύνη για το αξιόπλοο του σκάφους ή και 
για ζημίες που τυχόν θα προκληθούν σε άλλα σκάφη ή 
τρίτους από γεγονότα ή ενέργειες ή παραλείψεις του 
πλοιοκτήτη, πλοιάρχου ή και των οργάνων αυτών. Ο 
κύριος ή ο νόμιμος εκπρόσωπος αυτού ευθύνεται για 
την αποκατάσταση της προκληθείσας ζημίας. 

9.6 Όσοι ελλιμενίζουν σκάφος στον τουριστικό λιμένα 
και δεν κατοικούν μονίμως στην Ελλάδα (είτε ημεδαποί 
είτε αλλοδαποί) έχουν την υποχρέωση να διορίζουν και 
να γνωστοποιούν εγγράφως στα αρμόδια όργανα του 
φορέα διαχείρισης του τουριστικού λιμένα, τον νόμιμο 
εκπρόσωπό τους στην Ελλάδα, υποβάλλοντας συγχρό¬ 
νως την έγγραφη αποδοχή αυτού, με τα πλήρη στοιχεία 
του, τη διεύθυνση αλληλογραφίας και το Α.Φ.Μ. του. Επί¬ 
σης έχουν υποχρέωση να ενημερώνουν για κάθε αλλαγή 
των παραπάνω στοιχείων. Σκάφη που δεν φέρουν την 
Ελληνική σημαία διορίζουν αντιπρόσωπο, υπεύθυνο για 
το σκάφος έναντι του λιμένα, που έχει μόνιμη κατοικία 
στην Ελλάδα. 

9.7 Οι Πελάτες υποχρεούνται να λαμβάνουν όλα τα 
απαραίτητα και κατάλληλα μέτρα ώστε να τηρούνται 
αυστηρά οι ώρες κοινής ησυχίας, να αποφεύγεται η 
ηχορύπανση του τουριστικού λιμένα καθώς και η δια¬ 


τάραξη της ησυχίας των επιβαινόντων στα σκάφη που 
είναι ελλιμενισμένα σε αυτόν. 

9.8 Δεν επιτρέπεται η τοιχοκόλληση, η επικόλληση 
διαφημιστικών, η ανάρτηση πινακίδων, σημειωμάτων ή 
άλλων ειδοποιητηρίων, η τοποθέτηση τεντών ή σημαιών 
στις πάσης φύσεως εγκαταστάσεις του τουριστικού 
λιμένα χωρίς την έγγραφη άδεια της Διεύθυνσης του 
τουριστικού λιμένα. 

9.9 Δεν επιτρέπεται η κολύμβηση, το ψάρεμα, οι κα¬ 
ταδύσεις, η χρήση ]θί ε!<ί ή ιστιοσανίδων (ννίηάευιϋηρ), 
καθώς και η διεξαγωγή, θαλάσσιων σπορ όπως νναίθΓ 
3ΚΪ, άαηαηα κ.τ,λ. μέσα στην θαλάσσια ζώνη του τουρι¬ 
στικού λιμένα. 

9.10 Κατά τη διάρκεια του ελλιμενισμού τους στον 
τουριστικό λιμένα δεν επιτρέπεται η μόνιμη και διαρκής 
χρησιμοποίηση των σκαφών ως κυρία κατοικία των πε¬ 
λατών ή φίλων τους καθώς και η εγκατάλειψη επί των 
σκαφών σκύλων - φυλάκων. Η παρούσα διάταξη δεν 
ισχύει για τα διερχόμενα σκάφη. 

9.11 Κατοικίδια ζώα, που συνοδεύουν τους πελάτες 
κατά την παραμονή τους επί των ελλιμενιζομένων σκα¬ 
φών πρέπει να βρίσκονται πάντοτε υπό τον έλεγχο 
αυτών, να μην προκαλούν θόρυβο, να μην ρυπαίνουν 
τους χώρους του τουριστικού λιμένα και να παραμένουν 
μόνο επάνω στα σκάφη των κατόχων τους. Τα αρμόδια 
όργανα του φορέα διαχείρισης διατηρούν το δικαίωμα 
να ζητήσουν οποτεδήποτε από τους κατόχους κατοικί¬ 
διων ζώων να απομακρύνουν αυτά από τον τουριστικό 
λιμένα, ιδίως για λόγους υγιεινής και ενόχλησης των 
υπολοίπων πελατών αυτής. 

9.12 Η φόρτιση συσσωρευτών με τη λειτουργία των 
μηχανών των σκαφών καθώς και οι εργασίες συντήρη¬ 
σης και μικροεπισκευών αυτών δεν επιτρέπονται κατά 
τις ώρες κοινής ησυχίας. 

9.13 Δεν επιτρέπεται η εκπομπή ραντάρ καθώς και 
ραδιοτηλεφωνιών και ραδιοτηλεγραφικών σημάτων 
από τα ελλιμενιζόμενα σκάφη. 

9.14 Δεν επιτρέπεται από τον Πελάτη και τους υπ’ 
αυτού προστηθέντες η οποιαδήποτε χρήση, εναπόθε¬ 
ση ή έκθεση εντός της ζώνης του τουριστικού λιμένα 
αντικείμενων, υλών και υλικών που είναι επικίνδυνα ή 
εύφλεκτα. 

9.15 Δεν επιτρέπεται η εγκατάλειψη στους χώρους 
του τουριστικού λιμένα, ειδών εξοπλισμού των σκαφών, 
όπως λ.χ. σχοινιών ή αλυσίδων ή άλλου εξοπλισμού, 
καλωδίων, συσκευών ή άλλων εξαρτημάτων παροχών, 
τρέιλερ, εργαλείων, βοηθητικών λέμβων, άρμενων, ελα¬ 
στικών σωλήνων, καλωδίων, ιστίων κ.λπ.. Ο τουριστικός 
λιμένας ουδεμία ευθύνη φέρει για τυχόν απώλεια ή 
φθορά των ανωτέρω ειδών. Ο ιδιοκτήτης επιβαρύνεται 
με τυχόν έξοδα φύλαξης, ή απομάκρυνσης αυτών. 

9.16 Δεν επιτρέπεται η κυκλοφορία μηχανοκίνητων 
δικύκλων επί των πλωτών προβλητών του τουριστικού 
λιμένα. 

9.17 Σε κάθε περίπτωση δεν επιτρέπονται οποιουδή- 
ποτε είδους ιδιοκατασκευές επί των κρηπιδωμάτων, 
προβλητών ή άλλων χώρων του τουριστικού λιμένα από 
τους Πελάτες, τους πλοιάρχους ή τα πληρώματα των 
ελλιμενιζομένων σκαφών, ιδίως δε αποθήκες μικροα- 
ντικειμένων, ναυτικών εργαλείων, σχοινιών ή αλυσίδων, 
κεραίες δορυφορικής λήψης κ.λπ.. 




23882 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9.18 Δεν επιτρέπεται η επέμβαση, επιδιόρθωση, βελτί¬ 
ωση ή καθ’ οιονδήποτε τρόπο παρέμβαση και μεταβολή 
των εγκαταστάσεων του τουριστικού λιμένα, από άτομα 
που δεν έχουν ειδική άδεια - έγκριση από την Διεύθυν¬ 
ση του τουριστικού λιμένα, ιδίως δε η χρησιμοποίηση 
βυσμάτων ή πρόχειρων συνδεσμολογιών για την λήψη 
ηλεκτρικού ρεύματος από τους κολονίσκους παροχών 
(ρίΙΙαΓε). 

9.19 Δεν επιτρέπεται το πλύσιμο τροχοφόρων σε χώ¬ 
ρους του τουριστικού λιμένα, παρά μόνο σε συγκεκριμέ¬ 
νους για τη χρήση αυτή, χώρους της Μαρίνας, εφόσον 
αυτό προβλέπεται. 

9.20 Δεν επιτρέπεται η παρασκευή φαγητών σε εξωτε¬ 
ρικές εστίες φωτιάς (μπάρμπεκιου), είτε επί των σκαφών 
είτε στους χερσαίους χώρους του τουριστικού λιμένα. 

9.21 Δεν επιτρέπεται η είσοδος και η παραμονή μι- 
κροπωλητών και λοιπών ασκούντων πάσης φύσεως 
εμπορικές δραστηριότητες, χωρίς τη συναίνεση της 
Διεύθυνσης του τουριστικού λιμένα. 

Άρθρο 10 

Προστασία Περιβάλλοντος - Διαχείριση Αποβλήτων 

10.1 Οι Πελάτες - Χρήστες του θαλασσίου και χερσαίου 
χώρου του τουριστικού λιμένα έχουν υποχρέωση να 
τηρούν τα προβλεπόμενα από την κείμενη νομοθεσία 
μέτρα προστασίας του περιβάλλοντος και ιδιαίτερα να 
μεριμνούν για την αποφυγή ρύπανσης της θάλασσας 
και των ακτών από πετρέλαιο, πετρελαιοειδή μείγματα, 
επιβλαβείς ουσίες ή μείγματα αυτών και πάσης φύσεως 
απόβλητα, λύματα και απορρίμματα. 

10.2 Ο τουριστικός λιμένας διαθέτει Σχέδιο Έκτακτης 
Ανάγκης για την αντιμετώπιση της θαλάσσιας ρύπαν¬ 
σης από πετρελαιοειδή και άλλες επιβλαβείς ουσίες, το 
οποίο έχει σκοπό την ελαχιστοποίηση των επιπτώσεων 
στο θαλάσσιο περιβάλλον. Επίσης ο τουριστικός λιμένας 
διαθέτει τον απαραίτητο εξοπλισμό καταπολέμησης 
ρύπανσης της θάλασσας (πλωτό φράγμα, απορροφητικά 
υλικά κ.λπ.) τα οποία χρησιμοποιούνται σύμφωνα με το 
εν λόγω Σχέδιο. 

10.3 Η παραλαβή και διαχείριση των πάσης φύσεως 
αποβλήτων και καταλοίπων των πλοίων που ελλιμενί¬ 
ζονται ή προσεγγίζουν τον τουριστικό λιμένα Φαλήρου, 
γίνεται με εγκατεστημένο σύστημα αναρρόφησης από 
τα σκάφη, σε συνεννόηση με τη Διεύθυνση του τουρι¬ 
στικού λιμένα σύμφωνα με το υπ’ αριθμ. ΠΕΧΩ 6794/Φ/ 
Περιβ.4/06/23.10.2006 εγκεκριμένο Σχέδιο Παραλαβής 
και Διαχείρισης αποβλήτων. Η χρέωση γίνεται ανάλογα 
με τον όγκο των λυμάτων και σύμφωνα με το εκάστοτε 
εγκεκριμένο Σχέδιο Παραλαβής και Διαχείρισης Απο¬ 
βλήτων. 

10.4 Δεν επιτρέπεται στα σκάφη, που δεν διαθέτουν 
δεξαμενές συγκράτησης λυμάτων, η χρήση και λειτουρ¬ 
γία μέσα στον τουριστικό λιμένα των τουαλετών, απο¬ 
χετεύσεων, πλυντηρίων ρούχων και πιάτων, το πλύσιμο 
στις κουζίνες, τα ντους και λουτρά. 

10.5 Δεν επιτρέπεται η απόρριψη στον θαλάσσιο και 
χερσαίο χώρο του τουριστικού λιμένα αντικειμένων και 
υγρών που μπορούν να προκαλέσουν πάσης φύσεως 
ρύπανση ή μόλυνση όπως π.χ. έρμα, πετρελαιοειδή, 
απορρίμματα, απόβλητα, αποχετεύσεις πλυντηρίων, 
απορρυπαντικά κ.λπ.. 


10.6 Τα σκάφη τα οποία καταπλέουν στον τουριστικό 
λιμένα υποχρεούνται να ενημερώνουν τα αρμόδια όργα¬ 
να του τουριστικού λιμένα για την ύπαρξη αποβλήτων 
και απορριμμάτων και την ανάγκη αποκομιδής αυτών. 

10.7 Κατά την διάρκεια ελλιμενισμού τους τα σκά¬ 
φη πρέπει να έχουν τα απορρίμματά τους εντός των 
δοχείων απορριμμάτων ερμητικά κλεισμένων, ή σε σά¬ 
κους από συνθετική ύλη καλά ασφαλισμένους. Επίσης 
απόθεση από σκάφος, απορριμμάτων μεγάλου όγκου 
και τύπου, που δεν δύνανται να τοποθετηθούν εντός 
των, υπό της Διεύθυνσης του τουριστικού λιμένα, δια¬ 
θεσίμων κάδων, επιβαρύνεται με το αντίστοιχο κόστος 
αποκομιδής τους. 

10.8 Η Διεύθυνση του τουριστικού λιμένα μεριμνά για 
την τακτική αποκομιδή των απορριμμάτων καθώς επί¬ 
σης και για την καθημερινή καθαριότητα των χερσαίων 
χώρων, των λιμενικών εγκαταστάσεων και της θαλάσ¬ 
σιας ζώνης του λιμένα. 

10.9 Η με οποιοδήποτε τρόπο πρόκληση ρύπανσης 
στον τουριστικό λιμένα συνεπάγεται την άνευ όρων 
υποχρέωση κάλυψης (αποζημίωσης) των εξόδων απορ¬ 
ρύπανσης εκ μέρους του προκαλέσαντος τη ρύπανση. 

10.10 Κατά τον εφοδιασμό των σκαφών με καύσιμα θα 
πρέπει να τηρούνται αυστηρά όλες οι προδιαγραφές 
ασφαλείας και αποφυγής ρύπανσης του χερσαίου και 
θαλάσσιου χώρου, όπως αυτές καθορίζονται από τους 
αντίστοιχους εθνικούς και διεθνείς κανονισμούς και από 
τον φορέα διαχείρισης του τουριστικού λιμένα. 

10.11 Απαγορεύεται σε οποιαδήποτε βυτιοφόρο όχημα 
μεταφοράς καυσίμων να εισέρχεται στις εγκαταστάσεις 
του τουριστικού λιμένα χωρίς την έγκριση της Διεύθυν¬ 
σης. Δεν επιτρέπεται εντός του χώρου του τουριστικού 
λιμένα η τροφοδοσία των σκαφών με άλλο μέσο ή τρό¬ 
πο (δοχεία μεταφοράς κ.λπ.). 

ΛΟΙΠΑ ΘΕΜΑΤΑ 
Αρθρο 11 

Αλλαγή Πλοιοκτήτη - Αντικατάσταση Σκάφους 

11.1 (α) Σε περίπτωση οποιοσδήποτε αλλαγής στο 
πρόσωπο του ιδιοκτήτη σκάφους που ελλιμενίζεται 
στον τουριστικό λιμένα, ο νέος ιδιοκτήτης, εφόσον 
επιθυμεί την παραμονή του σκάφους, είναι υποχρεω¬ 
μένος να ζητήσει εγγράφως εκ νέου την προς τούτο 
αποδοχή - έγκριση της Διεύθυνσης του τουριστικού 
λιμένα, το πολύ εντός 7 ημερολογιακών ημερών από 
την οποιαδήποτε μεταβολή της ιδιοκτησίας. Εφόσον η 
Διεύθυνση του τουριστικού λιμένα απορρίψει την αίτη¬ 
ση εγγράφως, το σκάφος υποχρεούται να αποπλεύσει 
εντός 48 ωρών, άλλως τεκμαίρεται ότι καταλαμβάνει 
το χώρο ελλιμενισμού αυθαίρετα, με όλες τις νόμιμες 
συνέπειες. Στην περίπτωση αποδοχής και έγκρισης της 
αίτησης ελλιμενισμού του νέου πλοιοκτήτη από την 
Διεύθυνση του τουριστικού λιμένα, τότε συνάπτεται 
νέα σύμβαση ελλιμενισμού, σύμφωνα με τα οριζόμενα 
στον παρόντα. 

(β) Η παραπάνω περίπτωση (α) ισχύει και σε κάθε 
περίπτωση εταιρικής μορφής, ανεξάρτητα εάν σε αυ¬ 
τήν συμμετέχει και ο αρχικός ιδιοκτήτης του σκάφους 
ή η ιδιοκτήτρια εταιρία, καθώς και σε κάθε περίπτωση 
μεταβίβασης σε τρίτους του συνόλου ή της πλειοψη- 
φίας: αα) των μετοχών ανώνυμης εταιρίας ελληνικής ή 

αλλοδαπής, ββ) των μεριδίων συμμετοχής σε εταιρία 
περιορισμένης ευθύνης ελληνικής ή αλλοδαπής και γγ) 
η πλειοψηφία των εταιρικών μεριδίων σε προσωπικές 
εταιρίες, σε ναυτική εταιρία καθώς και σε κάθε άλλη 
εταιρική μορφή μετοχική ή μη, ελληνικού ή αλλοδαπού 
δικαίου. 

(γ) Σε περίπτωση που ο Πελάτης προβεί σε αντικα¬ 
τάσταση σκάφους που ελλιμενίζεται στον τουριστικό 
λιμένα με άλλο δεν διατηρείται το υπάρχον δικαίωμα 
ελλιμενισμού, αλλά απαιτείται νέα συμφωνία με την 
Διεύθυνση του τουριστικού λιμένα, η οποία διατηρεί 
κάθε δικαίωμα για τη σύναψη ή μη νέας σύμβασης για 
τον ελλιμενισμό του νέου σκάφους. 

11.2 Σε όλες τις ανωτέρω περιπτώσεις τόσο ο παλαιός 
όσο και ο νέος ιδιοκτήτης έχουν την υποχρέωση να ενη¬ 
μερώσουν τα αρμόδια όργανα του τουριστικού λιμένα 
για την αλλαγή στους τίτλους ιδιοκτησίας του σκάφους, 
εντός αποκλειστικής προθεσμίας επτά (7) ημερολογια¬ 
κών ημερών, προσκομίζοντας όλα τα απαραίτητα έγγρα¬ 
φα από το οποία προκύπτει η αλλαγή στην πλοιοκτησία 
ή στην μετοχική ή εταιρική του συμμετοχή σε αυτήν. 
Σε περίπτωση που αυτό δεν συμβεί, την ευθύνη φέρει 
ο νέος ιδιοκτήτης, ο οποίος υποχρεούται να καταβάλει 
όλα τα οφειλόμενα δικαιώματα ελλιμενισμού. 

11.3 Σε περίπτωση που κατά την ημερομηνία πώλησης 
του ελλιμενιζόμενου σκάφους, ο πωλητής έχει ανεξό¬ 
φλητες οφειλές προς τον τουριστικό λιμένα, ο αγο¬ 
ραστής καθίσταται αλληλεγγύως και εις ολόκληρον 
υπόχρεος προς αυτόν για το οφειλόμενο ποσό. 

Άρθρο 12 

Μεθόρμιση σκαφών 

12.1 Σε περίπτωση κατά την οποία, είτε: 

α) παρακωλύεται εκ της παραμονής του σκάφους στον 
τουριστικό λιμένα η λειτουργία (λ.χ. ασφαλής κατάπλους 
και απόπλους σκάφους) και η εκμετάλλευση αυτού, 

β) πιθανολογείται κίνδυνος ναυαγίου ή πρόκληση ζη¬ 
μίας σε άλλο ή σε άλλα σκάφη ή κίνδυνος ρύπανσης 

γ) έχει ξεσπάσει πυρκαγιά στο σκάφος αυτό ή σε 
παρακείμενο 

δ) υπάρχει αυθαίρετη κατάληψη θέσης ελλιμενι- 
σμού, 

ε) έχει καταγγελθεί από τον φορέα διαχείρισης του 
τουριστικού λιμένα η σύμβαση ελλιμενισμού λόγω υπαι¬ 
τιότητας του σκάφους, 

ο φορέας διαχείρισης του τουριστικού λιμένα, εκτός 
των λοιπών κυρώσεων, έχει το δικαίωμα να μεθορμίσει - 
μεταφέρει οποιοδήποτε σκάφους σε άλλο σημείο, εντός 
ή εκτός λιμένα, σε θαλάσσιο ή σε χερσαίο χώρο. 

12.2 Για την συνδρομή μίας ή περισσοτέρων περιπτώ¬ 
σεων των ανωτέρω, ο φορέας διαχείρισης του τουριστι¬ 
κού λιμένα συντάσσει πρακτικό, που κοινοποιείται στον 
πλοιοκτήτη, πλοίαρχο ή νόμιμο εκπρόσωπο του σκάφους 
και κατά περίπτωση στην οικεία Λιμενική Αρχή ,με το 
οποίο ορίζεται για τη μεθόρμιση - μεταφορά του σκά¬ 
φους πενθήμερη προθεσμία από της κοινοποιήσεως. 

12.3 Ειδικά για την περίπτωση (β) της παραπάνω πα¬ 
ραγράφου ορίζεται τριήμερη προθεσμία για τη μεθόρ- 
μιση - μεταφορά του σκάφους. 

12.4 Το ανωτέρω (περιπτ. 12.2 και 12.3) πρακτικό κοινο¬ 
ποιείται με μέριμνα του φορέα διαχείρισης του τουρι¬ 


στικού λιμένα με απόδειξη, στην δηλωθείσα διεύθυνση 
κατοικίας των παραπάνω προσώπων, εφόσον τα στοι¬ 
χεία αυτά έχουν δηλωθεί στο φορέα διαχείρισης του 
τουριστικού λιμένα. Εάν τα παραπάνω στοιχεία δεν είναι 
γνωστά και δεν ανευρίσκεται κανείς από τους προα- 
ναφερομένους, το πρακτικό επικολλάται σε εμφανές 
σημείο επί τους σκάφους. 

12.5 Εφόσον διαταχθεί από τον φορέα διαχείρισης του 
τουριστικού λιμένα, η μεθόρμιση - μεταφορά σκάφους, 
ο κύριος ή πλοίαρχος η νόμιμος εκπρόσωπος αυτού, 
υποχρεούται να συμμορφωθεί το ταχύτερο με αυτήν την 
εντολή, ενώ η οικεία Λιμενική Αρχή ενεργεί σύμφωνα 
με τις κείμενες διατάξεις. 

12.6 Εάν η προθεσμία που τάσσεται στο προαναφε- 
ρόμενο πρακτικό παρέλθει άπρακτη, ο φορέας διαχεί¬ 
ρισης του τουριστικού λιμένα προχωρεί στην ανέλκυση 
ή μεθόρμιση του σκάφους. 

12.7 Σε περίπτωση προβολής άρνησης για οποιον- 
δήποτε λόγο και με οποιονδήποτε τρόπο, δύναται να 
ζητηθεί η συνδρομή της Λιμενικής Αρχής. 

12.8 Ο φορέας διαχείρισης του τουριστικού λιμένα 
ουδεμία ευθύνη φέρει για τη φύλαξη του σκάφους που 
μεταφέρθηκε - μεθορμίστηκε αναγκαστικά καθώς και 
ουδεμία ευθύνη φέρει για οποιαδήποτε βλάβη ή ζημία 
επήλθε λόγω της μεταφοράς - μεθόρμισης αυτού ή 
λόγω της παραμονής του σε άλλο χώρο, εντός ή εκτός 
του τουριστικού λιμένα. 

12.10 Σε περίπτωση που το σκάφος βρίσκεται σε επι¬ 
κίνδυνη κατάσταση λόγω έκρηξης, φωτιάς, διαρροής 
κ.λπ. και επίκειται άμεσος κίνδυνος για την ασφάλεια 
των προσώπων, άλλων σκαφών ή εγκαταστάσεων του 
τουριστικού λιμένα εφαρμόζονται οι προβλεπόμενες 
στους κανονισμούς λιμένων διατάξεις περί λήψης εκτά¬ 
κτων μέτρων καθώς και οι διατάξεις του παρόντος. 

12.11 Σε περίπτωση που ο κύριος ή πλοίαρχος ή νόμι¬ 
μος εκπρόσωπος δεν συμμορφώνεται με την διαταγή 
μεθορμίσεως εκτός ή εντός λιμένα του σκάφους ή των 
σκαφών του, επιβάλλονται οι κυρώσεις που προβλέ- 
πονται από τις κείμενες διατάξεις και παράλληλα ο 
φορέας διαχείρισης του τουριστικού λιμένα κατόπιν 
συνεννοήσεως με την Λιμενική Αρχή προβαίνει στην 
αναγκαστική μεθόρμιση του σκάφους με αποκλειστική 
ευθύνη του πλοιοκτήτη, πλοιάρχου, πράκτορα ή άλλου 
αντιπροσώπου του. Τα έξοδα της αναγκαστικής μεθορ¬ 
μίσεως - μεταφοράς βαρύνουν αποκλειστικά και μόνον 
τους οφειλέτες, μη αποκλεισμένης και κάθε αξίωσης για 
αποκατάσταση κάθε ζημίας που θα υποστεί ο φορέας 
διαχείρισης του τουριστικού λιμένα. 

Άρθρο 13 

Δικαιώματα Ελλιμενισμού και Παρεχόμενων 
Υπηρεσιών και Εξυπηρετήσεων 

13.1 Τα δικαιώματα ελλιμενισμού καθώς και των πάσης 
φύσεως παρεχομένων εξυπηρετήσεων και υπηρεσιών 
του τουριστικού λιμένα Φαλήρου, καθορίζονται σύμφω¬ 
να με τις διατάξεις του άρθρου 31 α του ν. 2160/1993, 
όπως αυτός εκάστοτε ισχύει. 

13.2 Τα σκάφη που ελλιμενίζονται στη θαλάσσια ζώνη 
του τουριστικού λιμένα Φαλήρου, όπως αυτή καθορί¬ 
ζεται στο άρθρο 1.3.2 του παρόντος, υποχρεούνται να 
καταβάλλουν προσηκόντως και εγκαίρως τα αναλογού- 

ντα δικαιώματα ελλιμενισμού και λοιπών παρεχόμενων 
υπηρεσιών. 

13.3 Υπόχρεος για την καταβολή των παραπάνω δι¬ 
καιωμάτων είναι ο κύριος ή ο εφοπλιστής ή ο νόμιμος 
εκπρόσωπος του σκάφους, οι οποίοι ευθύνονται από 
κοινού και εις ολόκληρο έναντι του φορέα διαχείρισης 
του τουριστικού λιμένα. 

Τιμολόγηση Ελλιμενισμού 

13.4 Η τιμολόγηση των δικαιωμάτων ελλιμενισμού κα¬ 
θορίζεται με βάση το ολικό μήκος του Σκάφους (ακρότα- 
το πρωραίο - ακρότατο πρυμναίο) (ΕΟΑ). Ως ολικό μήκος 
του σκάφους ορίζεται το ολικό μήκος αυτού, όπως αυτό 
δηλώνεται από την αρμόδια Αρχή στο ισχύονΈγγραφο 
Εθνικότητος ή στο Πιστοποιητικό Καταμέτρησης συν 
το μέγιστο μήκος των οιωνδήποτε κινητών ή ακινήτων 
εξαρτημάτων που προεξέχουν της πλώρης ή / και της 
πρύμνης του σκάφους (όπως λ.χ. δελφινιέρες, μπαστού¬ 
νια, θαλασσομάχοι, καπόνια πλατφόρμες). Ο φορέας 
για τον τελικό υπολογισμό του μήκους του σκάφους 
διατηρεί το δικαίωμα να προβεί σε επιμέτρηση με δικά 
του μέσα. 

13.5 Ημέρες απουσίας των σκαφών από τον λιμένα 
περιλαμβάνονται στη συμφωνηθείσα χρέωση αυτών για 
τον αντίστοιχο χρόνο παραμονής, προκειμένου τα σκά¬ 
φη να διατηρούν το δικαίωμα ελλιμενισμού στο λιμένα. 
Η χρέωση των σκαφών αυτών διακόπτεται μόνο στη 
περίπτωση που ειδοποιηθεί εγγράφως η Διεύθυνση του 
λιμένα από τον ιδιοκτήτη ή τον κυβερνήτη του σκάφους 
ότι δεν επιθυμεί τη διατήρηση του δικαιώματος ελλι- 
μενισμού και από την ημέρα υποβολής της πιο πάνω 
έγγραφης ειδοποίησης και μετά. 

13.6 Βοηθητικοί λέμβοι (πάκτωνες ή άλλα πλωτά μέσα) 
των ελλιμενιζομένων σκαφών, εφόσον βρίσκονται στο 
θαλάσσιο ή χερσαίο χώρο του τουριστικού λιμένα επι¬ 
βαρύνονται με ανάλογα δικαιώματα. 

13.7 Τα καταφεύγοντα στον τουριστικό λιμένα σκάφη, 
λόγω κακοκαιρίας, απαλλάσσονται της καταβολής των 
δικαιωμάτων ελλιμενισμού μέχρι της άρσης του απαγο¬ 
ρευτικού, σύμφωνα με τις ανακοινώσεις της αρμόδιας 
Λιμενικής Αρχής. 

13.8 Ολιγόωρος ελλιμενισμός σκάφους στον τουριστι¬ 
κό λιμένα επιβαρύνεται με ημερήσια δικαιώματα ελλι- 
μενισμού διερχόμενου σκάφους. 

Τιμολόγιο Πλαγιοδέτησης 

13.9 Πλαγιοδέτηση σκάφους, πραγματοποιείται μόνο 
μετά από έγκριση της Διεύθυνσης του τουριστικού λι¬ 
μένα. 

Τ ιμολόγιο μη συμβατικών σκαφών 

13.10 Σκάφη με περισσότερες της μίας γάστρας (ΜΙΙΕΤΙ 
Ηϋίίδ) ή άλλης παρεμφερούς τεχνολογίας που αλλάζει 
τις συμβατικές σχέσεις μήκους - πλάτους, καταβάλ¬ 
λουν δικαιώματα ελλιμενισμού με επιβάρυνση σύμφωνα 
με το εκάστοτε εγκεκριμένο τιμολόγιο μη συμβατικών 
σκαφών. 

Τιμολόγηση Παρεχομένων Υπηρεσιών 

13.11 Για άλλες παρεχόμενες υπηρεσίες (ανελκύσεις / 
καθελκύσεις, παροχής ύδατος, ρεύματος, τηλεφώνου, 
συλλογής λυμάτων, θέσης στάθμευσης, χρήσης απο¬ 


θηκών κλπ.) οι χρήστες υποχρεούνται να καταβάλουν 
τα αναλογούντα δικαιώματα σύμφωνα με το ισχύον 
εγκεκριμένο Τ ιμολόγιο. 

Λοιπά θέματα 

13.12 Εκτός αν άλλως ορίζεται στην σύμβαση ελλι- 
μενισμού, η καθυστέρηση καταβολής δικαιωμάτων ελ- 
λιμενισμού πέραν των δύο (2) μηνών αποτελεί λόγο 
καταγγελίας της σύμβασης ελλιμενισμού με υπαιτιότητα 
του σκάφους και συνεπάγεται την απώλεια κάθε δικαι¬ 
ώματος του σκάφους αυτού στη ζώνη του τουριστικού 
λιμένα με όλες τις συνέπειες που προβλέπονται από 
τις κείμενες διατάξεις. Επιπλέον παρέχεται στη Διεύ¬ 
θυνση του τουριστικού λιμένα το δικαίωμα να διακόψει 
όλες τις τυχόν παρεχόμενες εκπτώσεις προς το σκά¬ 
φος και να απομακρύνει τούτο από τον λιμένα χωρίς 
καμία απολύτως αξίωση του ιδιοκτήτη του σκάφους 
για αποζημίωση. 

13.13 Γ ια την ασφαλή τήρηση των όρων του Γ ενικού 
και Ειδικού Κανονισμού του τουριστικού λιμένα Φαλήρου 
παρέχεται η δυνατότητα καταβολής εγγύησης, το ύψος 
της οποίας καθορίζεται με το εκάστοτε εγκεκριμένο 
τιμολόγιο και επιστρέφεται άτοκα με τη λήξη της σύμ¬ 
βασης ελλιμενισμού. 

13.14 Ο φορέας διαχείρισης του τουριστικού λιμένα 
υποβάλλει προς έγκριση, σύμφωνα με τις διατάξεις του 
άρθρου 31α του ν. 2160/1993 τα τιμολόγια του δικαι¬ 
ώματος ελλιμενισμού και των παρεχομένων από τον 
τουριστικό λιμένα υπηρεσιών και εξυπηρετήσεων. 

Άρθρο 14 

Αλιευτικά Σκάφη - Υδροπλάνα και λοιπά πλοία 

14.1 Δεν επιτρέπεται ο ελλιμενισμός επαγγελματικών 
ή ερασιτεχνικών αλιευτικών σκαφών εντός της ζώνης 
του τουριστικού λιμένα (Μαρίνας) Φαλήρου. 

14.2 Δεν επιτρέπεται η επιβίβαση - αποβίβαση και 
εν γένει διακίνηση προσώπων και εμπορευμάτων από 
υδροπλάνα, υδροπτέρυγα, εμπορικά πλοία, κρουαζιερό- 
πλοια ή πλοία με παρεμφερή εμπορική δραστηριότητα, 
εντός του χώρου του τουριστικού λιμένα. 

Άρθρο 15 

Παράβαση Όρων - Κυρώσεις 

15.1 Τα ελλιμενιζόμενα σκάφη οφείλουν να εξοφλούν 
τα δικαιώματα ελλιμενισμού καθώς και τα δικαιώματα 
των λοιπών παρεχομένων υπηρεσιών και εξυπηρετή¬ 
σεων εμπρόθεσμα και σύμφωνα με όσα προβλέπονται 
στον Ειδικό Κανονισμό Λειτουργίας, στην σύμβαση ελ- 
λιμενισμού και στις εκάστοτε υπουργικές αποφάσεις 
έγκρισης τιμολογίων, άλλως επιβαρύνονται τόσο με 
τους νόμιμους τόκους υπερημερίας και επιβάλλονται 
οι τυχόν κυρώσεις που μπορεί να προβλέπονται από 
την εκάστοτε ισχύουσα νομοθεσία. 

15.2 Για κάθε ημέρα αυθαίρετης παραμονής του σκά¬ 
φους στο χώρο του τουριστικού λιμένα, ιδίως δε πέραν 
της ημερομηνίας λήξης της σύμβασης ελλιμενισμού χω¬ 
ρίς να υπάρχει ανανέωση αυτής, ο ιδιοκτήτης / κυβερ¬ 
νήτης του σκάφους οφείλει αποζημίωση στον φορέα 
διαχείρισης του τουριστικού λιμένα, η οποία ορίζεται 
ίση με το τριπλάσιο της αξίας του εκάστοτε ισχύοντος 
ημερήσιου τιμολογίου. 

15.3 Στην περίπτωση κατά την οποία κάποιος όρος ή 
διάταξη που περιλαμβάνεται στον παρόντα Ειδικό Κανο¬ 
νισμό κριθεί στο μέλλον άκυρη ή ανίσχυρη, η ακυρότητα 
αυτή δεν επιδρά στους λοιπούς όρους και διατάξεις, οι 
οποίες παραμένουν ισχυρές και δεσμευτικές για τους 
πελάτες - χρήστες του τουριστικού λιμένα. 

15.4 Οφειλόμενα χρηματικά ποσά προς τον φορέα δια¬ 
χείρισης του τουριστικού λιμένα, όπως το ποσό για τον 
ελλιμενισμό του σκάφους και όποια άλλα δικαιώματα, 
από την ημερομηνία λήξης των συμβάσεων ελλιμενισμού 
μέχρι την ημερομηνία απομάκρυνσης ή πώλησης του 
σκάφους, υπολογίζονται με βάση τα ισχύοντα τιμολόγια 
του τουριστικού λιμένα κατά την συγκεκριμένη χρονική 
περίοδο. 


Άρθρο 16 

Γνωστοποίηση Κανονισμών Λειτουργίας 

Εφόσον ζητηθεί από τον Πελάτη - Χρήστη, με μέριμνα 
του φορέα διαχείρισης του τουριστικού λιμένα, παραδί- 
δεται στον πλοιοκτήτη ή πλοίαρχο ή νόμιμο εκπρόσωπο 
κάθε ελλιμενιζόμενου σκάφους, αντίγραφο του παρό¬ 
ντος Ειδικού Κανονισμού Λειτουργίας στην ελληνική ή 
στην αγγλική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 

